钦定古今图书集成/明伦汇编/宫闱典/第010卷 > 《贺坤成节表》前人
## 钦定古今图书集成/明伦汇编/宫闱典/第010卷 > 《贺坤成节表》前人

臣轼言：“岁复六壬，袭嘉祥于太史；火流七月，纪令节
于《诗人》。尽海宇之含生，举欣荣于兹日。”臣某〈中贺〉臣
闻“君以民为心体，天用民为聪明。未有心胖而体不
纾，民悦而天不应。故好生恶杀，是为仁寿之基；捐利
与民，斯获丰年之庆。恭惟太皇太后陛下，恭俭一德，
勤劳百为。推天覆地载之心，阜成民物；尽父教母怜
之道，诲养臣邻。共知难报之恩，必享无疆之福。”臣以
出守淮海，无由躬诣阙庭。